2019. február 6.

Változás a Henkel Igazgatóságában

**Humán erőforrás területért felelős alelnökként Sylvie Nicol veszi át Kathrin Menges helyét**

Düsseldorf – 2019. április 9-től, – a Henkel éves közgyűlése után – Sylvie Nicol (45), lesz a Henkel Igazgatóságának Humán erőforrások (HR) és Infrastrukturális Szolgáltatás területekért felelős új tagja. Kathrin Menges (55) helyét veszi át ezen a poszton, aki 1999-ben csatlakozott a vállalathoz, 2011-től volt tagja a Henkel Igazgatóságának és személyes okokból a következő ciklusban már nem vállal szerepet.

„Szeretnénk megköszönni Kathrin Mengesnek sokéves kiemelkedő munkáját, elkötelezettségét és vezetői szerepvállalását. Stratégiailag átalakította a HR területet, és számos új globális HR koncepciót és programot vezetett be sikerrel a vállalatnál. A Henkel Fenntarthatósági Tanácsának elnökeként a folyamatos fejlesztésekre helyezte a hangsúlyt. Sylvie Nicol személyében kiváló utódot nevelt ki a HR szervezetből” – nyilatkozta Dr. Simone Bagel-Trah, a Felügyelő Bizottság és a Henkel Részvényesi Bizottság elnöke.

Kathrin Menges 1999-ben csatlakozott a Henkelhez, majd a HR szervezeten belül egyre több vezetői felelősséget vállalt. 2009-ben a vállalat Humán Erőforrások részlegének alelnöke lett. 2011-ben nevezték ki a Henkel Igazgatóságába, amelynek a Humán Erőforrások és Infrastrukturális Szolgáltatás területekért felelős tagja lett. 2013-ban a Német Szövetségi Kancellária a Fenntartható Fejlődés Tanácsának tagjai közé választotta.

Utódja, Sylvie Nicol, több mint 20 éves vezetői gyakorlatával kiváló alapokkal rendelkezik új feladatköre betöltéséhez. „Nagyon örülünk annak, hogy egy széles körű tapasztalattal rendelkező kolléga csatlakozik Igazgatóságunkhoz. Erős üzleti háttere és széleskörű HR tapasztalata alapján Sylvie Nicol nagyon jól ismeri a vállalatot, annak piacait és alkalmazottait. Értékes tapasztalatokat szerzett külföldön, valamint a németországi központunkban” – mondta Hans Van Bylen, a Henkel Igazgatóságának elnöke.

Sylvie Nicol a híres ESCP Europe üzleti iskolában folytatott tanulmányait követően a Henkel franciaországi Beauty Care üzletág marketing részlegén kezdte meg pályafutását 1996-ban. 2010-ben a Beauty Care Retail üzletág vállalati alelnöke és igazgatója lett Franciaországban. 2013-ban a Henkel düsseldorfi székhelyére költözött, és ott a Beauty Care üzletág HR szervezetét irányította. Egy évvel később vállalati vezető alelnökként a Beauty Care Retail üzletág európai és a Beauty Care értékesítés globális vezetője lett. 2018 eleje óta Sylvie Nicol a vállalat globális Humán Erőforrások szervezet alelnökeként a stratégiai HR feladatok, valamint a régiók HR tevékenységei irányításáért felelős.

Sylvie Nicol Franciaországban született. Házas, három fiúgyermeke van és családjával Düsseldorfban él.

**A Henkelről**

A Henkel világszerte kiegyensúlyozott és változatos portfólióval működik. Az erőteljes márkáknak, innovációknak és technológiáknak köszönhetően a társaság vezető pozíciókat foglal el három üzletágával mind az ipari, mind a fogyasztási cikkek terén. A Henkel Adhesive Technologies üzletága globális vezető szerepet tölt be a ragasztók piacán – valamennyi iparági szegmensben, világszerte. A Henkel Laundry & Home Care és a Beauty Care üzletágaiban vezető pozícióban van sok piacon és kategóriában, szerte a világon. A 1876-ban alapított Henkel több mint 140 éves sikert tudhat maga mögött. A Henkel 2017-ben 20 milliárd euró árbevételt és 3,5 milliárd euró korrigált üzemi eredményt ért el. A Henkel világszerte több mint 53 000 embert foglalkoztat – lelkes és sokszínű csapat, amelyet erős vállalati kultúra, a fenntartható érték létrehozásának közös célja és a közös értékek egyesítenek. A fenntarthatóság elismert vezetőjeként a Henkel számos nemzetközi indexben és rangsorban az első helyet foglalja el. A Henkel elsőbbségi részvényeit a német DAX tőzsdeindexben jegyzik. További információért kérjük, látogasson el a Henkel angol nyelvű honlapjára: [www.henkel.com](http://www.henkel.com).

**Kapcsolat**

**Investors & Analysts Sajtó & Média**

**Lars Korinth Hanna Philipps**

Phone: +49 211 797 - 1631 Phone: +49 211 797 - 3626

Email: [lars.korinth@henkel.com](mailto:lars.korinth@henkel.com) Email: [hanna.philipps@henkel.com](mailto:hanna.philipps@henkel.com)

**Mona Niermann Lars Witteck**

Phone: +49 211 797 - 7151 Phone: +49 211 797 - 2606

Email: [mona.niermann@henkel.com](mailto:mona.niermann@henkel.com) Email: [lars.witteck@henkel.com](mailto:lars.witteck@henkel.com)

**Steffen Nix** **Wulf Klüppelholz**

Phone: +49 211 797 - 6459 Phone: +49 211 797 - 1875

Email: [steffen.nix@henkel.com](mailto:steffen.nix@henkel.com) Email: wulf.klueppelholz@henkel.com

**Dorothee Brinkmann**

Phone: +49 211 797 - 5299

Email: [dorothee.brinkmann@henkel.com](mailto:dorothee.brinkmann@henkel.com)

[www.henkel.com/press](http://www.henkel.com/press)

[www.henkel.com/ir](http://www.henkel.com/ir)

Henkel Magyarország Kft.

Vállalati kommunikáció

Dispiter Dorottya

Tel. (1) 372-5555

Email: [vallalati.kommunikacio@henkel.com](mailto:vallalati.kommunikacio@henkel.com)